OpenLLM-France/wikimedia huggingface dataset:
# Senegàmbia

Senegàmbia (oficialment la Confederació de la Senegàmbia) fou una confederació formada pels estats africans del Senegal i Gàmbia.
Va existir des de l'1 de febrer de 1982 fins al 30 de setembre de 1989. L'acord per constituir la confederació es va signar el 12 de desembre de 1981. La federació estava destinada a fomentar la cooperació entre els dos països, però fou dissolta pel Senegal quan Gàmbia va rebutjar avançar cap a la unió dels dos estats.
El nom de la confederació fa referència als noms dels dos estats que la integraven, noms que a la vegada deriven dels rius Senegal i Gàmbia.
Senegàmbia va ser també el nom de la colònia britànica que incloïa les dues colònies (el Senegal i Gàmbia) entre el 25 de maig de 1765 i el 30 de gener de 1779, quan el Senegal va tornar a mans franceses.

## Referències

* ↑ Jackson, Ashley. The British Empire: A Very Short Introduction, 30 maig 2013. ISBN 978-0-19-960541-5.
* ↑ Hughes, Arnold. Beyond Francophonie? The Senegambia confederation in retrospect. Palgrave, Macmillan, London, 1995, p. P 228–243. ISBN 978-1-349-23828-6.

## Bibliografia

* Lucie Colvin Phillips. 1991. "The Senegambia Confederation." in The Political Economy of Senegal Under Structural Adjustment, edited by Christopher L. Delgado and Sidi Jammeh. ABC-CLIO.
* Nicodemus Fru Awasom. 2010. “The Sene-Gambia in Historical and Contemporary Perspectives,” in Nation-States and the Challenges of Regional Integration in West Africa.
* Nicodemus Fru Awasom. 2003-2004. "Anglo-Saxonism and Gallicism in Nation Building in Africa: The Case of Bilingual Cameroon and the Senegambia Confederation in Historical and Contemporary Perspective." Afrika Zamani, nos. 11 & 12,
* Aka, Philip C. 2017. "The Continued Search for Appropriate Structures for Governance and Development in Africa in the 21st Century: The Senegambia Confederation in Historical and Comparative Perspective." California Western International Law Journal.
* Jeggan Colley Senghor. 2008. The Politics of Senegambian Integration, 1958-1994. Peter Lang.
* Arnold Hughes and David Perfect. 2006. Political History of the Gambia, 1816–1994. University of Rochester Press..
# Molí d'en Noc

El Molí d'en Noc és una obra de Viladrau (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Molí fariner de planta rectangular (8x10) cobert a dues vessants amb el carener perpendicular a la façana situada a ponent; consta de planta i dos pisos en el sector de llevant, però per ponent s'accedeix directament pel primer pis. Situat longitudinalment en un talús a la riba esquerra de la Riera Major. La façana principal, situada a tocar d'una era un xic enlairada, presenta un petit portal rectangular de pedra amb llinda datada i dibuixada, encara que força deteriorada, una finestra al primer pis, i una finestra al segon. La façana S presenta una espiera i un cos de totxo adossat, al primer pis; una finestra de pedra amb ampit motllurat (està pintada amb pintura plàstica!!!) al segon pis. La façana N presenta dos portals de pedra (entrada al molí) amb llinda de fusta a la planta, dues finestres de pedra (una de tapiada) al primer pis, i una finestreta al segon. La façana E dona davant de la Riera, i que és la més alta (planta i dos pisos), presenta dues finestres a cada planta. Prop del portal d'entrada de l'habitatge hi ha una roda de molí utilitzada com a taula. No gaire lluny, i en el sector N hi ha una construcció de planta rectangular actualment en runes.

## Història

Molí relacionat amb l'antic mas Masvidal, el qual probablement formava part dels 82 masos que existien en els municipis pels volts de 1340, segons consta en els documents de l' època. El trobem registrat en els fogatges de la "Parròquia i terme de Viladrau fogajats 6 de octubre 1553 per Joan Masmiguell balle com apar en cartes 230", juntament amb altres 32 que continuaven habitats després del període de pestes, on consta un tal "Montserrat Puig Alias Mavidall". Els actuals propietaris del mas mantenen la cognominació d'origen.

## Referències

* 1 2 «Molí d'en Noc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Govern de Catalunya 1992-1995

El govern de la Generalitat de Catalunya en el període 1992-1995, correspon a la IV legislatura del període democràtic.

## Cronologia

Després de les eleccions del 15 de març de 1992 la candidatura encapçalada per Jordi Pujol de CIU obté una majoria absoluta de 70 escons sobre els 40 del PSC de Raimon Obiols.
El 9 d'abril es fa el debat d'investidura i Jordi Pujol tornà a sortir elegit com a President de la Generalitat de Catalunya amb 70 vots a favor (CIU), 58 en contra (PSC, IC i ERC) i 7 abstencions (PP).

## Estructura de Govern

Es manté la mateixa estructura i denominació de departaments que al govern de 1988, amb alguns canvis de conseller.
| Departament | Titulars | Titulars | Titulars |
| Departament | 15 d'abril de 1992 | canvis de govern | canvis de govern |
| Governació | Josep Gomis i Martí (CDC) (fins a 22-12-92) | Maria Eugènia Cuenca (CDC) (entre 22-12-92 i 1-2-95) | Xavier Pomés i Abella (CDC) (des de 1-2-95) |
| Justícia | Agustí Bassols i Parés (UDC) (fins a 22-12-92) | Antoni Isac i Aguilar (UDC) (entre 22-12-92 i 1-2-95) | Núria de Gispert i Català (UDC) (des de 1-2-95) |
| Indústria i Energia | Antoni Subirà i Claus (CDC) | Antoni Subirà i Claus (CDC) | Antoni Subirà i Claus (CDC) |
| Ensenyament | Josep Laporte i Salas (CDC) (fins a 22-12-92) | Joan Maria Pujals i Vallvé (CDC) (des de 22-12-92) | Joan Maria Pujals i Vallvé (CDC) (des de 22-12-92) |
| Cultura | Joan Guitart i Agell (CDC) | Joan Guitart i Agell (CDC) | Joan Guitart i Agell (CDC) |
| Economia i Finances | Macià Alavedra i Moner (CDC) | Macià Alavedra i Moner (CDC) | Macià Alavedra i Moner (CDC) |
| Política Territorial i Obres Públiques | Joaquim Molins i Amat (CDC) (fins a 29-4-93) | Josep Maria Cullell i Nadal (CDC) (entre 6-5-93 i 18-11-94) Jaume Roma i Rodríguez (CDC) (entre 18-11-94 i 15-6-95) | Artur Mas i Gavarró (CDC) (des de 15-6-95) |
| Sanitat i Seguretat Social | Xavier Trias i Vidal de Llobatera (CDC) | Xavier Trias i Vidal de Llobatera (CDC) | Xavier Trias i Vidal de Llobatera (CDC) |
| Comerç, Consum i Turisme | Lluís Alegre i Selga (UDC) | Lluís Alegre i Selga (UDC) | Lluís Alegre i Selga (UDC) |
| Treball | Ignasi Farreres i Bochaca (UDC) | Ignasi Farreres i Bochaca (UDC) | Ignasi Farreres i Bochaca (UDC) |
| Agricultura, Ramaderia i Pesca | Joan Vallvé i Ribera (CDC) (fins a 14-9-92) | Francesc Xavier Marimon i Sabaté (CDC) (des de 14-9-92) | Francesc Xavier Marimon i Sabaté (CDC) (des de 14-9-92) |
| Benestar Social | Antoni Comas i Baldellou (CDC) | Antoni Comas i Baldellou (CDC) | Antoni Comas i Baldellou (CDC) |
| Medi Ambient | Albert Vilalta Gonzalez (CDC) | Albert Vilalta Gonzalez (CDC) | Albert Vilalta Gonzalez (CDC) |

## Referències

* ↑ «DECRET 83/1992, de 15 d'abril, pel qual es nomenen els titulars dels departaments del Govern». DOGC. [Consulta: 28 octubre 2022].
# Altxevsk

Altxevsk (en ucraïnès: Алчéвськ, en rus: Алчéвск) és una ciutat de la província de Luhansk a Ucraïna. Aquesta es troba a uns 45 kilòmetres de la capital de la província, Província de Luhansk. Des del 2014, Altxevsk està sota control de la República Popular de Luhansk de la Rússia. S'estimava que el 2021 tenia uns 106.550 habitants segons el servei estadístic ucraïnès.

## Referències

* ↑ Государственный комитет статистики Луганской Народной Республики. «Численность населения1 по состоянию на 1 октября 2015 года по Луганской Народной Республике» (en rús), 29-10-2015. Arxivat de l'original el 4 febrer 2016. [Consulta: 17 desembre 2022].
* ↑ Державна служба статистики України. «Чисельність наявного населення України на 1 січня» (en ucrainès). ДЕРЖСТАТ УКРАЇНИ / STATISTICS UKRAINE. Arxivat de l'original el 21 desembre 2021. [Consulta: 17 desembre 2022].
# Shem Rodger

Shem Rodger (Hamilton, 4 de desembre de 1988) és un ciclista de Nova Zelanda. Combina la carretera amb el ciclisme en pista.

## Palmarès

* 2013
** 1r al REV Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Erwin Koeman

Erwin Koeman (Zaandam, Holanda Septentrional; 20 de setembre del 1961) és un exfutbolista neerlandès que exerceix com a entrenador. És el germà major del també exfutbolista Ronald Koeman, i fill del també exfutbolista Martin Koeman.

## Trajectòria
### Com a jugador

Els seus inicis futbolístics daten de 1978, quan va debutar al FC Groningen. Posteriorment va jugar al PSV Eindhoven, i a l'I.R. K.V. Mechelen, on es va consagrar en guanyar la Recopa d'Europa. No obstant això, va passar majoritàriament en la lliga neerlandesa, a causa de la seva tornada al Groningen, on va acabar la seva carrera esportiva en 1998.
També va ser integrant de la selecció neerlandesa que va aconseguir l'Eurocopa de 1988 a Alemanya.

### Com a entrenador

Des de 1998 fins a 2004 va passar per les inferiors del PSV Eindhoven, fins que des del 2001 va ser el segon entrenador de l'equip. En el mateix any 2004 va entrenar al RKC Waalwijk, i després al Feyenoord, on en la campanya 2006/07 va acabar setè, i va ser acomiadat de la institució de Róterdam.
L'1 de maig de 2008, va ser triat per entrenar a la selecció hongaresa de futbol i va ser acomiadat el 2010.
El juny de 2011, l'exseleccionador d'Hongria i exentrenador del Feyenoord o el RKC, es va convertir en el nou tècnic del FC Utrecht, novè classificat en l'últim campionat dels Països Baixos, en substitució de du Chatinier.
En 2012 assumeix per uns mesos en l'FC Eindhoven, abans d'arribar per dues temporades al RKC Waalwijk.
En 2014 arriba a la Premier League juntament amb el seu germà Ronald per ser assistent tècnic en clubs com el Southampton i Everton FC.

## Clubs
### Com a jugador

* 1978-1979: FC Groningen
* 1979-1982: PSV Eindhoven
* 1982-1985: FC Groningen
* 1985-1990: I.R. K.V. Mechelen
* 1990-1994: PSV Eindhoven
* 1994-1998: FC Groningen

### Com a entrenador

* 1998-2001: Categories menors del PSV Eindhoven
* 2001-2004: PSV Eindhoven (assistent tècnic)
* 2004-2005: RKC Waalwijk
* 2005-2007: Feyenoord Róterdam
* 2008-2010: Selecció de futbol d'Hongria
* 2011: FC Utrecht
* 2012: FC Eindhoven
* 2012-2014: RKC Waalwijk
* 2014-2016: Southampton (assistent tècnic)
* 2016-2017: Everton FC (assistent tècnic)
* 2018: Fenerbahçe SK (assistent tècnic)
* 2018: Fenerbahçe SK (entrenador interí)
* 2019: Selecció de futbol d'Oman

## Palmarès
### Com a jugador

* 2 lligues neerlandeses: 1991 i 1992.
* 1 Supercopa dels Països Baixos: 1992
* 1 Eurocopa: 1988

## Referències

* ↑ «Muere el padre de Koeman de un paro cardíaco mientras hacía de ojeador». Mundo Deportivo, 19-12-2013 [Consulta: 20 agost 2020].
* ↑ «Erwin Koeman niet langer bondscoach van Hongarije». De Morgen, 23-07-2010 [Consulta: 23 agost 2020].
# Governació de Deir al-Balah

La Governació de Deir al-Balah (àrab: محافظة دير البلح, Muḥāfaẓat Dayr al-Balaḥ) és una de les 16 governacions de l'Autoritat Nacional Palestina. Situada al centre de la Franja de Gaza, és administrada per l'Autoritat Nacional Palestina. El seu límit est fa de frontera amb Israel i no disposa d'espai aeri ni de territori marítim, malgrat limitar amb el mar Mediterrani a l'oest. La seva superfície total és de 56 quilòmetres quadrats. Segons l'Oficina Central Palestina d'Estadístiques, a mitjan any 2006 tenia 208.716 habitants, distribuïts entre almenys vuit localitats.

## Localitats
### Ciutats

* Deir al-Balah

### Municipis

* az-Zawayda

### Viles

* al-Musaddar
* Wadi as-Salqa

### Camps de refugiats

* Bureij
* Deir al-Balah
* Maghazi
* Nuseirat

## Referències

* ↑ Table 2: Number of Population and Households in the Palestinian Territory by Governorate 2007 Arxivat 2008-08-19 a Wayback Machine. Palestinian Central Bureau of Statistics
# Molí d'en Miquel Pastoreta

El molí d'en Miquel Pastoreta, o molí d'en Pastureta és un molí de vent fariner que forma part del molinar de Fartàritx, a Manacor. S'ubica en la prolongació del carrer de na Comtessa, 57, però sense avenir-se amb la seva alineació. Roman aïllat i gaudeix d'una carrera i corral al seu davant. Destaca el forn de pa i la cisterna.

## Tipologia i elements

El molí d'en Miquel Pastoreta és un molí amb base de forma quadrada i una planta d'altura. Els paraments combinen la paret verda i els carreus de marès. La façana de ponent està referida i pintada de blanc. S'hi obre una portassa d'arc rebaixat i una finestra. Al cantó es localitza una pedra fermadora. La façana principal s'orienta al migjorn. S'hi obre un portal allindanat, una finestra i un finestró. Al costat dret del portal s'hi adossa una escala que permet l'accés a l'envelador. A l'escala s'adossa un forn de pa. Davant la façana es localitza una cisterna. El parament de la torre també combina la paret verda (part inferior) i els carreus de marès (part superior). Al migjorn s'obre un portal allindanat i a la part superior s'obren dos finestrons. Presenta un capell modern que combina el metall i el vidre. L'interior es configura mitjançant voltes de canó i d'aresta. No conserva cap peça de la maquinària.

## Referències

* 1 2 «CATÀLEG D'ELEMENTS I ESPAIS PROTEGITS DEL TERME MUNICIPAL DE MANACOR» (en català).
# Aguilar de Bureba

Aguilar de Bureba és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 108 | 97 | 86 | 75 |
# Gregory Nava

Gregory Nava (San Diego, Califòrnia, Estats Units, 10 d'abril de 1949) és un director de cinema, guionista, productor, director de fotografia i muntador estatunidenc.

## Biografia

Nava va néixer el 10 d'abril de 1949 a San Diego, Califòrnia, és titulat per l'escola secundària St Augustin a San Diego. Es va formar a l'UCLA (escola de cinema). Nava comença al cinema a mitjans dels anys 1970 amb Confessions d'Amans, rodat amb baix pressupost, amb un guió escrit per ell mateix i la seva esposa Ann Thomas (igualment cineasta), i va guanyar el premi al millor primer llargmetratge al festival de Cinema Internacional de Chicago l'any 1976.
El seu film de 1983 El Norte és una crònica de viatges. És també el guionista de Frida l'any 2002. Ell i la seva esposa van ser nominats a l'Oscar al millor guió original.

## Filmografia
### Com a director

* 1977: The Confessions of Amans
* 1983: El Norte
* 1988: A Time of Destiny
* 1995: La meva família (My Family)
* 1997: Selena
* 1998: Why Do Fools Fall in Love
* 1999: The 20th Century: American Tapestry (TV)
* 2002: American Family (sèrie TV)
* 2007: Bordertown

### Com a guionista

* 1977: The Confessions of Amans
* 1982: The End of August
* 1988: A Time of Destiny
* 1995: La meva família (My Family)
* 1997: Selena
* 2002: Frida
* 2007: Bordertown

### Com a productor

* 1977: The Confessions of Amans
* 1981: The Haunting of M
* 1998: Why Do Fools Fall in Love
* 1999: The 20th Century: American Tapestry (TV)
* 2002: American Family (sèrie TV)
* 2005: Behind the Mask of Zorro (TV)
* 2007: Bordertown

### Com a director de fotografia

* 1977: The Confessions of Amans
* 1981: The Haunting of M

### Com a muntador

* 1977: The Confessions of Amans

## Premis i nominacions
### Premis

* L'any 1995, Gregory Nava obté l'ALMA AWARD a la millor pel·lícula gràcies al film "My Family"
* L'any 1998, Nava aconsegueix l'ALMA AWARD al millor director llatí per a "Selena" i l'any 1999 per a Why Do Fools Fall in Love.
* L'any 2011, aconsegueix l 'ALMA AWARD per al conjunt de la seva carrera.
* Per al curt "The Journal of Diego Rodriguez Silva" Nava assoleix el Premi al millor film dramàtic Nacional Student Film Festival.

### Nominacions

L'any 1985, Nava va ser nominat per l'oscar al millor guió original per al film "El Norte" així com per al premi "Writers Guild of America".
Una de les seves millors realitzacions, Les oblidades de Juarez va ser nominada vuit vegades.

## Referències

* ↑ Ebert, Roger. «El Norte Movie Review & Film Summary (1983) | Roger Ebert» (en anglès). Arxivat de l'original el 2007-04-30. [Consulta: 13 setembre 2018].
* ↑ «Gregory Nava | Biography, Movie Highlights and Photos | AllMovie». [Consulta: 13 setembre 2018].
* ↑ «指定条件の中古車(1ページ目)» (en japonès). カータウン.
# Dispersió (matemàtiques)

La dispersió mesura com d'allunyats estan un conjunt de valors respecte a la seva mitjana aritmètica. Com menys dispers sigui el conjunt més prop del valor mitjà es trobaran els seus valors. Aquest aspecte és de vital importància per a l'estudi de múltiples sistemes. Exemple: podem tenir un conjunt d'àtoms d'una substància amb una mitjana de velocitats 0. D'això no cap concloure que els membres del sistema estan quiets. Això implicaria que la substància es trobaria prop del zero absolut. Amb una mitjana de 0 podem tenir des d'un sòlid cristal·litzat fins a un gas molt calent. La variable que determinarà en quin estat d'agitació tèrmica es troben els àtoms del sistema serà la dispersió de velocitats.
La mesura més simple de dispersió és el rang o amplitud. És la diferència entre el valor més gran i el més petit d'un conjunt de valors. Aquesta mesura presenta problemes que la fan poc apta per a usos estadístics. Pot veure's afectada per valors extrems, poc representatius. A més, aquesta mesura a l'augmentar el nombre de valors augmenta o es queda igual però mai disminueix. Per tots aquests motius es van idear millors maneres de mesurar la dispersió.

## Referències

* 1 2 «Dispersión | Estadística». [Consulta: 25 gener 2022].
* ↑ «dispersion (in statistics)». [Consulta: 7 febrer 2022].
* ↑ «¿Qué es Dispersión? » Su Definición y Significado [2022]» (en castellà). [Consulta: 7 febrer 2022].

## Vegeu també

* Mesura de dispersió
* Paràmetre estadístic
Viccionari
# Altwiller

Altwiller (en alsacià Àltwiller) és un municipi francès, situat a la regió del Gran Est, al departament del Baix Rin. L'any 1999 tenia 399 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

evolució demogràfica :
| 1793 | 1800 | 1806 | 1821 | 1831 | 1836 | 1841 | 1846 | 1851 | 1856 | 1861 | 1866 |
| 603 | 698 | 792 | 777 | 796 | 821 | 844 | 795 | 809 | 752 | 756 | 773 |
| 1871 | 1875 | 1880 | 1885 | 1890 | 1895 | 1900 | 1905 | 1910 | 1921 | 1926 | 1931 |
| 782 | 775 | 753 | 728 | 767 | 751 | 712 | 661 | 657 | 641 | 659 | 529 |
| 1936 | 1946 | 1954 | 1962 | 1968 | 1975 | 1982 | 1990 | 1999 | 2006 | 2012 | |
| 509 | 487 | 505 | 474 | 456 | 416 | 414 | 415 | 399 | 411 | 418 | |

## Administració

Llista d'alcaldes :
| Període | Identitat | Partit |
| 2001- | Gilbert Schmidt | |

## Referències

* ↑ «cassini.ehess.fr». Arxivat de l'original el 2015-04-12. [Consulta: 12 abril 2015].
# Shelton (Nebraska)

Shelton és una població dels Estats Units a l'estat de Nebraska. Segons el cens del 2000 tenia 1.140 habitants.

## Demografia

Segons el cens del 2000, Shelton tenia 1.140 habitants, 425 habitatges, i 308 famílies. La densitat de població era de 603 habitants per km².
Dels 425 habitatges en un 38,6% hi vivien nens de menys de 18 anys, en un 61,9% hi vivien parelles casades, en un 7,1% dones solteres, i en un 27,3% no eren unitats familiars. En el 24,9% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,18.
Per edats la població es repartia de la següent manera: un 31,4% tenia menys de 18 anys, un 5,4% entre 18 i 24, un 29,1% entre 25 i 44, un 19,2% de 45 a 60 i un 14,8% 65 anys o més.
L'edat mediana era de 35 anys. Per cada 100 dones de 18 o més anys hi havia 89,3 homes.
La renda mediana per habitatge era de 37.583 $ i la renda mediana per família de 42.381 $. Els homes tenien una renda mediana de 28.864 $ mentre que les dones 20.972 $. La renda per capita de la població era de 16.232 $. Aproximadament el 7,2% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shelton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Shelton». American Fact Finder. Oficina del Cens dels Estats Units, 12-01-2010.
# Erwin Leuchter

Erwin Leuchter (Berlín, (Alemanya), 10 d'octubre, 1902 – Buenos Aires (Argentina), 4 de juliol, 1973) va ser un musicòleg i director d'orquestra germano-argentí.
Leuchter va arribar a Viena als catorze anys i va estudiar musicologia amb Guido Adler, Robert Lach i Wilhelm Fischer i filosofia amb Karl Bühler, Heinrich Gomperz, Robert Reininger i Moritz Schlick a la Universitat de Viena entre 1921 i 1925. A continuació, van fer estudis de composició i direcció al New Vienna Conservatory amb Egon Lustgarten i Rudolf Nilius.
A principis de la dècada de 1930 va actuar diverses vegades com a director dels concerts de la Simfònica dels Treballadors de Viena. Juntament amb Franz Leo Human va compondre la música del Das Große Festspiel de Robert Ehrenzweig, que es va representar a l'obertura de les II Olimpíades dels Treballadors el 1931 a Viena.
El 1936 es va traslladar a Buenos Aires, on va treballar. Va treballar com a director de l'Orquestra Filharmònica de la Asociación del Profesorado Orquestral i de la Sociedad Filarmónica de Buenos Aires. Entre els seus alumnes hi havia Carlos Kleiber i Michael Gielen. Leuchter estava casat amb la pianista Rita Kurzmann-Leuchter.

## Escrits

* Les obres de música de cambra de Florian Leopold Gassmann, tesi, Viena 1926
* La historia de la música como reflexión de la evolución cultural, Buenos Aires 1941, 1942, 1946, 1955
* Bach, Buenos Aires 1942, 1950
* Beethoven, Buenos Aires 1943
* Ensayo sobre la evolución de la música en occidente, Buenos Aires 1946, 6a edició 1968
* 30 Aires Populares Alemanes (arranjament per a veu i piano), Buenos Aires 1952
* Florilegium Musicum: història de la música en 180 exemples des de l'antiguitat fins al segle XVIII, Buenos Aires 1964
* Armonía Práctica para maestros primarios y estudiantes de guitarra y piano, Buenos Aires 1971

## Bibliografia

* Rodolfo Arizaga: Enciclopedia de la musica argentina. Fondo Nacional de las Artes, Buenos Aires 1971.
* Helmut Rosner, Burchard Bulling, Frank Paul, Florian Noetzel: Kurzgefaßtes Tonkünstler Lexikon. Zweiter Teil: Ergänzungen und Erweiterungen seit 1937. Heinrichshofen, Wilhelmshaven 1974.
* Arístides Incháustegui: Vida musical en Santo Domingo (1940-1965). D.N., Santo Domingo 1998.

## Enllaços externs

* http://www.herbert-henck.de/Internettexte/Kurzmann_III/kurzmann_iii.html#ErwinLeuchter
# Sebastià Vergonyós Boix

Sebastià Vergonyós Boix (Barcelona, 1914 - 1980) va ser pioner de la pesca submarina i de l'escafandrisme i directiu de diverses entitats d'activitats subaquàtiques.
L'any 1959 va ser president del subcomitè de pesca submarina de la Federació Espanyola de Pesca i secretari de la Confederació Mundial d'Activitats Subaquàtiques. El 1960 presidí l'Associació de Pesca Submarina (APS) i fou secretari del I Congrés Mundial d'Activitats Subaquàtiques celebrat aquell mateix any a Barcelona. Fou seleccionador de l'equip espanyol de pesca submarina que guanyà el Campionat d'Europa l'any 1956. Va ser president de la Federació Catalana d'Activitats Subaquàtiques del 1972 al 1976.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Ribera Jordà, Antonio. La pesca submarina. Fauna, aparejos y técnica. Barcelona: Hispano Europea, 2011. ISBN 978-84-255-0320-7.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.